Зи цIэр ямыщIэ сэлэтым и фэеплъым удз гъэгъахэр тралъхьэ
Кавказ Ищхъэрэм щылажьэ СОБР-м и къудамэмрэ Урысей гвардием и Управленэу КъБР-м щыIэмрэ я лэжьакIуэхэм дзэм хэтахэр, хабзэхъумэ IэнатIэ зезыхьахэр, унафэщI къулыкъу бгъэдэтахэр, цIыхубэ зэгухьэныгъэхэм я лIыкIуэхэр я гъусэу, Зи цIэр ямыщIэ сэлэтым и махуэр щагъэлъапIэ зэхуэсым хэтащ.
Урысей гвардием къулыкъу щызыщIэхэр Налшык зи цIэр ямыщIэ сэлэтым и щIыхькIэ дэт фэеплъым деж щызэхэтащ, Хэку зауэшхуэм хэкIуэдахэр ягу къагъэкIыжу. Щыму зы дакъикъэкIэ щыта нэужь, абыхэм удз гъэгъахэр тралъхьащ «Мыужьыхыжын мафIэ» мемориалым.
«Зи цIэр ямыщIэ цIыхуу мелуанитхум щIигъу къинащ а зауэ шынагъуэм и губгъуэм. Зы махуэ къэмы-нэу къэралым щокIуэкI ахэр къагъуэтыжу, я цIэхэр къащIэу, зыхуей хуэзауэ зэрыщIалъхьэжыным хуэгъэпса лэжьыгъэхэр. Нобэ я цIэхэр дымыщIэу щытми, абыхэм зэрахьа лIыгъэр мыкIуэдыжынщ», — жиIащ зи цIэр ямыщIэ сэлэтым теухуа зэхуэсым къыщыпсэлъа, Кавказ Ищхъэрэм щыIэ СОБР-м и къудамэм и лэжьакIуэ, полицэм и майор Ш. Аслъэн.
Урысей гвардием и Управленэу КъБР-м щыIэм и пресс-IуэхущIапIэ.
